समकालीन कविता का मूल्यांकन करते समय नवगीतों के संबंध में इतना नहीं लिखा गया है जितना कविता की अन्य विधाओं के विषय में। पिछले तीन दशकों में केदारनाथ अग्रवाल, नागार्जुन, त्रिलोचन एवं शाम शेर ने बहुत अच्छी छंदोबद्ध रचनाएँ दी हैं पर इनकी और निराला की परम्परा में जो वस्तुपरक, समाज-सापेक्ष, संघर्षमुखी प्रगतिशील नवगीत है उसकी चर्चा बहुत कम हुई है। नवगीत ने गीत को समाज-निरपेक्ष व्यक्ति केन्द्रित भावुकता से मुक्त किया है।